Lorena Silvent proclamada alcaldessa de Catarroja
19 jun 2023

Este matí, en un Teatre Auditori replet de gom a gom, s’ha donat inici a la legislatura 2023-2027. Un nou mandat en què després de les votacions de cada partit polític, ha resultat elegida com a alcaldessa Lorena Silvent, amb 12 vots a favor: 7 del PSPV-PSOE i 5 de Compromís. Una majoria absoluta conformada per les forces polítiques d’esquerres que ve a aportar estabilitat a quatre anys de govern.

L’alcaldessa en el seu discurs d’investidura ha destacat que “no hi ha major orgull que ser l'alcaldessa del poble en el qual has nascut i viu la teua gent. Junts volem començar una nova era, formant una Catarroja acollidora, solidària i inclusiva. Hem d'afrontar el futur tenint en compte a totes i tots, i tenint present i reconeixent el paper de les dones a la nostra ciutat”.